als_Latn dik_Latn sag_Latn
Ushtruesi i Detyrës së Prokurorit të Shtetit, Sylë Hoxha, gjatë një konference të jashtëzakonshme për media, ka akuzuar anëtaren e Këshillit Prokurorial, Sevdije Morina, se kjo e fundit po e sulmon Hoxhën njëjtë sikurse ish-kunati i saj, Rrahman Morina.
Rrahman Morina, në vitin 1989, sipas Hoxhës, kishte kërkuar shkarkimin e tij për arsye se kishte dalur hapur kundër ndryshimeve kushtetuese të asaj kohe.
Hoxha gjatë leximit të fjalimit të tij, i cili ka qenë hiq më pak se 15 faqe, ka adresuar probleme të shumta duke u nisur menaxhimi i jo i duhur i Këshillit Prokurorial.
U. D. i Prokurorit të Shtetit ka thënë se po tentohet që të dëmtohet integriteti i tij profesional dhe moral, duke shtuar se këtë po e bëjnë disa persona nëpërmjet mënyrave të ndryshme, duke përfshirë edhe intervistat nëpër media.
Ai ka sqaruar se i është drejtuar Gjykatës Kushtetuese, përmes Presidentes së Republikës së Kosovës, për të sqaruar mandatin e tre anëtarëve të këshillit Prokurorial të Kosovës: Sevdije Morinës, Bajram Ukaj, Jetish Maloku.
Hoxha ka thënë se është shqetësuese që nuk ka marrë pjesë në 7 takimet e fundit përfaqësuesi i Ambasadës Amerikane.
“Për mua është shqetësuese që në 7 takimet e fundit nuk merr pjesë përfaqësuesi i ambasadës Amerikane. Më bën të ndihem i turpëruar para miqve amerikanë dhe të tjerëve, duke pasur parasysh përkushtimin e tyre për të ndërtuar një sistem prokurorial të paanshëm”, ka thënë Hoxha.
als_Latn als_Latn als_Latn als_Latn als_Latn als_Latn als_Latn